Станковисттер коому (СК) –
Станковисттер коому (СК) – жаш живописчилер, көбүнчө ЖМКТӨнүн (Вхутемас) тарбиялануучуларынан турган москвалык бирикме. С. к. катышуучулары өздөрүнүн декларациясында өздөрүн советтик өлкөсүнүн турмуштук кубулуштарын алдыңкы көркөм каражаттар менен чагылдырган «активдүү революциялык көркөм искусствонун» ишмерлери деп жарыялашкан. Ал эми иш үстүндө бул бирикменин мүчөлөрүнүн көп бөлүгү абстракттуу жана таза формалдуу белгидеги «заманбап стилди» издөө менен алектенишкен. Негизинен, өздөрүнүн башкы милдетин «акыркы жылдардагы формалдуу жетишкендиктерди андан ары өнүктүрүүдөн» көрүшкөн жана алар Европанын буржуазиялык көркөм искусствосунан, анын анык реакциячыл багыттарынан багыт алышкан (мисалы, А. Лабос же Д. Штеренбергдин иштери). Бул живописчилердин кээ бирлери (мисалы, А. А. Дейнека, Ю. И. Пименов, П. В. Вильямс жана башкалар). С. к-нын формалисттик багыттарын жеңе билүү менен өкүлдөрүн ири реалист-сүрөтчү катары станоктук жана монументтик-жасалга живописинде, графикада, ошону менен бирге театр сүрөтчүлөрү катары көрсөтө алышкан. Бирикменин ичинде өз ара келишпөө­чүлүк өкүм сүргөн жана 1931-ж. анын курамынан сүрөтчүлөрдүн бир бөлүгү чыгып кеткен. Коом 1925–1932-жылдары иштеген. Анын көргөзмө­лөрү 1925–1928-жылдары өткөрүлгөн.

Колдонулган адабияттар
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Кыргыз сүрөт исскуствосу